أفضل 5 أحياء في القاهرة
#000001
القاهرة مدينة كبيرة ومفيش حي فيها زي التاني، كل حى ليه العلامات المميزة بتاعته والمود الخاص بيه؛ في منها الأحياء الزحمة واللي مليانة حياة الصبح وبالليل وفيه الأحياء الهادية اللي ماتسمعش فيها صوت. اختيارك للسكن في أى نوع منهم يعتمد على انت بتفضل الزحمة ولا الهدوء. بس الأهم ان فيه شوية حاجات لازم تاخد بالك منها لما تيجي تشتري او تأجر في أي حي في القاهرة؛ زي الموقع، قيمة البيت وسهولة الوصول. فيه بعض الأحياء في القاهرة الطلب مستمر عليهم بقالهم سنين دلوقتي، و دي قائمة بأفضل الأحياء اللي ممكن تحب تسكن فيهم سواء لوحدك أو مع عيلتك.
#000002
بناءا على البيانات والإحصائيات، التجمع من المناطق الأعلى مش بس في حجم الطلب لا كمان في حجم العرض من ناحية المجمعات السكنية اللي بتتبني فيه كل شوية؛ ومن مميزات التجمع انه قريب من المطار ويعتبر أقل في الزحمة من وسط المدينة. بالإضافة لوجود مشاريع سكنية كتير من أكبر المطورين الا انه كمان مكان لطيف جدا للخروج مليان مطاعم وكافيهات ومولات تجارية وكتير من البنوك والشركات نقلت فرعها الرئيسي هناك.
#000004
أكتوبر والشيخ زايد نسخة من التجمع في غرب القاهرة، وبييجوا في المرتبة التانية بعد القاهرة الجديدة من حيث حجم العرض. أكتوبر والشيخ زايد منطقة كبيرة ومليانة بأفضل المولات التجارية ومجمعات المطاعم والكافيهات زي مول مصر، مول العرب، جاليريا 40، وممشى القاهرة المعروف ب Walk of Cairo غير المطاعم وأماكن السهر الفخمة.
#000006
لو عايز تهرب من الزحمة والدوشة اللي في قلب القاهرة وتعيش في مكان هادي ومريح وفيه كل اللي ممكن تحتاجه وفي نفس الوقت قريب تبقى مدينتي واحدة من المدن اللي لازم تفكر فيها وأنت بتشتري أو بتأجر. مدينتي بتقدم تصميمات معمارية مودرن و أنيقة سواء للفيلات أو العمارات وفي نفس الوقت هاتستمتع بالهدوء والراحة النفسية والخصوصية والأمان. هتلاقي كل اللي ممكن تحتاجه حواليك سواء سوبر ماركت، مستشفيات، مدارس، أماكن للترفيه، نوادي، خدمات سكنية مميزة، مش هاتحس ان فيه اى حاجة ناقصاك محتاج تطلع علشانها من مدينتي. ده غير المساحات الخضراء الواسعة وأماكن لعب الجولف والمناظر اللي ترد الروح اللي هاتكون محاط بيها طول الوقت. وطبعا ماينفعش ننسى المول المفتوح في مدينتي و اللي يعتبر واحد من أهم المولات في مصر والشرق الأوسط.
#000007
الزمالك من الأحياء اللي مهما عدى عليها وقت هاتفضل جميلة، دافية، مريحة وهاتحس فيها بروح القاهرة الحقيقية كفاية انها بتطل على النيل ومليانة بالأشجار اللي بقالها مئات السنين تحس ان فيها عراقة القاهرة القديمة. الزمالك مكان لطيف جدا للسكن. وكتير من الأجانب لما بييجوا مصر بيحبوا يعيشوا فيها بسبب جوها العام و روحها الخفيفة. هى مركز لمعظم السفارات في مصر وده بيخليها من أكتر الأحياء أمان لأن أفراد الأمن موجودين في الشوارع باستمرار، هتلاقي فيها مطاعم كتير وكافيهات وبارات، حتى لو هتتمشى بس في شوارعها هاتتبسط.
#000008
من أحياء القاهرة اللي برضه كتير من الأجانب يحبوا يعيشوا فيه، المعادي community لوحدها. رغم انها هادية ومفهاش أماكن سهر كتير زي الزمالك لكن ممكن تلاقي فيها بارات صغيرة وكتير من الأجانب فاتحين مطاعم فيها وبيقدموا الأكلات الخاصة بمطبخ بلدهم. معروفة بالحدائق والأشجار الكتير اللي في كل شوارعها غير ان كل الحيوانات عايشين فيها بسلام، سكان المعادي تحسهم من كوكب تاني حريصين جدا على أسلوب حياة صحي هتلاقيهم بينزلوا يتمشوا، يجروا أو يركبوا عجل.
#000009
بشكل عام؛ فيه مناطق كتير حلوة تعيش فيها جوة القاهرة، ادخل على أوليكس هتلاقي فيلات وشقق للتمليك أو الإيجار في كل حتة في مصر.
#000010
المقال السابقشعبة السيارات: أسعار السيارات مش هتقل الفترة الجاية
المقال التاليأفضل مشاريع العاصمة الإدارية الجديدة
#000013
المقال التاليأفضل مشاريع العاصمة الإدارية الجديدة
#000015